Държавен вестник, бр. 52, 2025 г., стр. 55

БРОЙ  52	
Д Ъ Р Ж А В Е Н  В Е С Т Н И К 	
СТР.  55   
определеното им работно време осъществяват 
проверка по непосредственото изпълнение на 
нарядите от ППД.
Чл. 52. (1) Предмет на проверката по 
непосредственото изпълнение на ППД от 
нарядите е:
1. съставът на наряда;
2. съответствието на местоположението на 
наряда в обособените участъци за обслужване;
3. познаването на особеностите на обслуж­
ваната територия и оперативната обстановка;
4. съответствието на осъществяваната към 
момента на проверката дейност и възложените 
на инструктажа задачи;
5. спазването на разпоредените униформе­
но облекло, отличителни знаци, технически 
средства и оборудване за изпълнение на ППД;
6. отразяването на извършената дейност 
в АИСПДОП.
(2) При проверка на непосредственото из­
пълнение на ППД длъжностните лица, които 
я извършват, се представят и легитимират със 
служебни карти, ако полицейските органи от 
състава на наряда не ги познават лично или 
не са придружавани от длъжностни лица, 
отговарящи за изпълнението на ППД в съ­
ответната структура/звено.
Чл. 53. (1) Проверките на непосредственото 
изпълнение на ППД от нарядите могат да 
бъдат и негласни, при които се води наблю­
дение за спазване на тактическите действия 
при прилагане на полицейски правомощия 
на проверявания наряд.
 (2) Негласните проверки не се включват в 
графика по чл. 49, ал. 1 и се извършват след 
издадена писмена заповед от съответните 
длъжностни лица по чл. 20. 
(3) Директорите на ГДНП, ДЖ при 
ГДЖСОБТ, ДМ издават писмена заповед за 
осъществяване на негласни проверки от слу­
жители на съответната структура.
Чл. 54. Не се допуска проверка на непосред­
ствено изпълнение на ППД да се осъществява 
чрез опити за отнемане на оръжие, помощни, 
защитни, технически и други средства, както 
и да се инсценират правонарушения или да 
се прилагат други нерегламентирани начини 
за проверка.
Чл. 55. (1) В случай на констатиране на 
пропуски и нарушения при изпълнението на 
ППД проверяващият прекратява проверката, 
дава указания и предприема мерки за отстра­
няването им.
(2) При невъзможност за отстраняване на 
констатирани пропуски и нарушения при из­
пълнение на задачите нарядът може да бъде 
снет от изпълнение на задълженията си от 
длъжностните лица в ОДЦ/ОДЧ, за което 
се докладва на ръководителя на структурата. 
(3) За времето на снемането на наряда ОДЦ/
ОДЧ създават организация за обезпечаване 
на обслужваната територия.
Чл. 56. При необходимост от оказване на 
помощ на наряда проверяващият прекра­
тява проверката и предприема действия за 
съдейст­вие.
Чл. 57. (1) Датата, времето, данните на про­
веряващия и констатациите от проверката се 
отразяват в АИСПДОП чрез мобилно техни­
ческо устройство (таблет) в информационната 
карта за дейността на наряда.
(2) При възникнала техническа невъзмож­
ност за отразяване на резултата от проверката 
в АИСПДОП чрез мобилното техническо 
устройство данните по ал. 1 се отразяват в 
дневника за констатациите.
(3) Началниците на РУ, ЗЖУ и другите 
звена, щатно обособени към структурите 
по чл. 37 от ЗМВР, ежедневно се запознават 
чрез АИСПДОП с резултата от извършените 
проверки.
Чл. 58. (1) За резултатите от извършената 
проверка по чл. 49 и 50 се изготвя докладна 
записка от длъжностните лица, осъществили 
такава, само когато са констатирани наруше­
ния от нарядите.
(2) За резултатите от извършена проверка 
по чл. 53 се изготвя докладна записка.
Раздел V
Методическо ръководство, контрол и прак­
тическо подпомагане на патрулно-постовата 
дейност 
Чл. 59. (1) Методическо ръководство, кон­
трол и практическо подпомагане на патрул­
но-постовата дейност в СДВР и ОДМВР се 
осъществяват от ГДНП.
(2) Дейността по ал. 1 се осъществява от 
щатно обособеното структурно звено в ГДНП 
по направление охранителна дейност.
(3) Контролът и практическото подпома­
гане по ал. 1 се осъществяват от звеното по 
ал. 2 съгласно утвърден график. Служителите 
за извършване на контрола и практическото 
подпомагане се определят със заповед на 
директора на ГДНП за всеки конкретен слу­
чай. След извършване на контрола се изготвя 
доклад, в който се отразяват констатации, 
изводи и препоръки за състоянието и подоб­
ряването на ППД.
(4) За правилното и ефективно изпълнение 
на ППД директорите на СДВР и ОДМВР 
със свои заповеди създават организация за 
проверка най-малко веднъж годишно в съ­
ответната структура.
Чл. 60. (1) Методическо ръководство, 
контрол и практическо подпомагане в струк­
турите извън чл. 59, ал. 1, които осъществя­
ват ППД, се осъществяват от служители на 
ръководна длъжност и в чиито длъжностни 
характеристики са предвидени правомощия по 
линия на охранителната дейност, определени 
със заповед на ръководителя на съответната 
структура.